ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መረጻ 2020፡ ትራምፕ ባይደን ሕልሚ ኣመሪካ ‘ከዕንዎ’ዩ’ ክብል ኣጠንቂቑ 28 ነሓሰ 2020 ምንጪ ስእሊ, Getty Images ፕሬዝደንት ኣመሪካ ዶናልድ ትራምፕ ተነሓናሒኡ ሕጹይ ዴሞክራት ጆ ባይደን መጻኢ ወርሒ ሕዳር ኣብ ዝካየድ ፕሬዝደንታዊ መረጻ እንተተዓዊቱ ሕልሚ ኣመሪካ "ከዕኑ" እዩ ክብል ኣጠንቂቑ። ትማሊ ንመወዳእታ ግዜ ኣብ ኣኼባ ሪፓብሊካን ኣብ ዘስምዖ ዘረባ፡ መወዳድርቱ "ኣዕናዊ ዓብላልነት ኣመሪካ" ክብል ገሊጹዎ። ዴሞክራት ኣብ ከተማታት ኣመሪካ "ስርዓት ኣልቦነት" ከውርዱ'ዮም እውን ኢሉ። ስለ ዝኾነ ድማ፡ ነቲ ኣብታ ሃገር ከቢድ ቑጠባዊ ማህሰይቲ ዘውርድ ዘሎ ለበዳ ኮሮናቫይረስ ከብቅዕን ፖሊስ ኣብ ልዕሊ ጸለምቲ ኣመሪካውያን ዝፍጽሞ ዘሎ መጥቃዕቲ ክከላኸልን ከም ዝሰርሕ ብምግላጽ፡ መረጽቲ ንዝቕጽሉ 4 ዓመታት ድምጺ ክህቡዎ ሓቲቱ። "እዚ መረጻ ሕልሚ አመሪካ እነድሕነሉ ወይ'ውን ጽሕፍቶና ብኣጀንዳ ሶሻሊስት ክፈርስ እነፍቅደሉ ዝውስን እዩ" ኢሉ። ወሲኹ፡ "ድምጽኹም ሕጊ ንዘኽብሩ ኣመሪካውያን እንሕልወሉ ወይ'ውን ዜጋታት ንዘፍርሑ ዓመጸኛታት፣ ጎስጎስትን ገበነኛታትን ልጓም ዘይብሉ ዕድል ዝህብ ክኸውን ዝውስን'ዩ" ኢሉ። ትራምፕ ንባይደን 'ቅድሚ ክትዕ ምግጣምና መርመራ ሓሺሽ ንግበር' ኢልዎ ጆ ባይደን ፕረዚደንት ኣመሪካ ምስ ኮነ ዝልወጡ ሸሞንተ ጉዳያት ዶናልድ ትራምፕ፡ 'ዲሞክራትስ ድምጺ ክሰርቁ እዮም' ፕሬዝደንት ዶናልድ ትራምፕ፡ ነቲ ኣብ ቀረባ ድሕሪ ቕትለት ጸሊም ኣመሪካዊ ጆርጅ ፍሎይድ ዝበርትዐን ናብ ዓመጽ ተቐይሩ ኣብ ፊት ቤተ መንግስቲ ኣመሪካ ዝተኻየደ ጎስጓስ ዓሌታዊ ማዕርነት [Black Lives Matter] ብተደጋጋሚ'ዩ ዝነቕፎ። ሰልፊ ዴሞክራት ኣብ ዝሓለፈ ሰሙን ኣመሪካ ናይ ዓሌት፣ ማሕበራውን ቑጠባውን ዘይፍትሓውነትን በደልን ዘለዋ ሃገር'ያ ምባሎም ይዝከር። ትራምፕ ትማሊ ኣብ ዝሃቦ መግለጺ ድማ "ሃገር እናኸፋፈለ ዝውዕል ሰልፊ ከመይ ኣቢሉ'ዩ ንሃገርና ክመርሕ?
